CELEX: 31985R2358
Language: el
Date: 1985-08-14 00:00:00
Title: Κανονισμός (ΕΟΚ) αριθ. 2358/85 της Επιτροπής της 14ης Αυγούστου 1985 για τροποποίηση του κανονισμού (ΕΟΚ) αριθ. 2006/80 περί καθορισμού των κέντρων παρέμβασης σιτηρών

Avis juridique important

|

31985R2358

Κανονισμός (ΕΟΚ) αριθ. 2358/85 της Επιτροπής της 14ης Αυγούστου 1985 για τροποποίηση του κανονισμού (ΕΟΚ) αριθ. 2006/80 περί καθορισμού των κέντρων παρέμβασης σιτηρών  

Επίσημη Εφημερίδα αριθ. L 222 της 20/08/1985 σ. 0006 - 0013 Ισπανική ειδική έκδοση: Κεφάλαιο 03 τόμος 37 σ. 0059  Πορτογαλική ειδική έκδοση : Κεφάλαιο 03 τόμος 37 σ. 0059 

***** ΚΑΝΟΝΙΣΜΟΣ (ΕΟΚ) αριθ. 2358/85 ΤΗΣ ΕΠΙΤΡΟΠΗΣ  της 14ης Αυγούστου 1985  για τροποποίηση του κανονισμού (ΕΟΚ) αριθ. 2006/80 περί καθορισμού των κέντρων παρέμβασης σιτηρών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1018/84 (2), και ιδίως το άρθρο 3 παράγραφος 8,  Εκτιμώντας:  ότι ο κανονισμός (ΕΟΚ) αριθ. 1145/76 του Συμβουλίου (3) καθορίζει τους κανόνες που εφαρμόζονται για τον καθορισμό των κέντρων παρέμβασης στον τομέα των σιτηρών·  ότι τα κέντρα παρέμβασης έχουν καθοριστεί από τον κανονισμό (ΕΟΚ) αριθ. 2006/80 της Επιτροπής (4), όπως τροποποιήθηκε τελευταία από τον κανονισμό (ΕΟΚ) αριθ. 2404/84 (5)· ότι, βάσει των διαβουλεύσεων που προβλέπονται στο άρθρο 3 παράγραφος 8 του κανονισμού (ΕΟΚ) αριθ. 2727/75, πρέπει να τροποποιηθεί ο κατάλογος των κέντρων αυτών·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το μέρος «FRANCE» του παραρτήματος του κανονισμού (ΕΟΚ) αριθ. 2006/80 αντικαθίσταται από το παράρτημα του παρόντος κανονισμού.  Άρθρο 2  Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 14 Αυγούστου 1985.  Για την Επιτροπή  Nicolas MOSAR  Μέλος της Επιτροπής  (1) ΕΕ αριθ. L 281 της 1. 11. 1975, σ. 1.  (2) ΕΕ αριθ. L 107 της 19. 4. 1984, σ. 1.  (3) ΕΕ αριθ. L 130 της 19. 5. 1976, σ. 8.  (4) ΕΕ αριθ. L 197 της 30. 7. 1980, σ. 1.  (5) ΕΕ αριθ. L 225 της 22. 8. 1984, σ. 5.